Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, Nafarroako unibertsitateetako 20020-2021 ikasturteko hasiera seguruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Javier Lecumberri Urabayenek, Legebiltzarreko Erregelamenduak ezarritakoaren babesean, honako galdera hau egiten du, Unibertsitateko, Berrikuntzako eta Eraldaketa Digitaleko kontseilariak Osoko Bilkuran ahoz erantzun dezan:

Zein izan da Unibertsitateko, Berrikuntzako eta Eraldaketa Digitaleko Departamentuaren kudeaketa, Nafarroako unibertsitateekin lankidetzan, gure erkidegoan 2020/2021 unibertsitate-ikasturtea seguru hasteko?

Iruñean, 2020ko irailaren 2an

Foru parlamentaria: Javier Lecumberri Urabayen